  Майя Бывальцева Удмуртиын «Кышкыттэм но ӟечлыко автомобиль сюресъёс» йӧскалык ӵектосъя нырысетӥ объектъёсты вуттӥзы. Быдэстэм ужъёсты кутон сярысь ужкагазъёсты Сарапулын юнматӥзы. Со сярысь ӵектослэн улосвыл офисэзлэн пресс-службаез ивортэ. Сарапулын Калинин, Степан Разин нимо но Загородной ульчаосты тупатъязы. Быдэстэм ужъёсты чаклась ӧрие, заказчик но подрядчик сяна, мер огазеяськонъёслэн ыстэм муртъёссы но пыриськизы Та дыре карын эшшо куинь урамъёсын ужъёсты нуо - Труд, Красноармейской но Первомайской. Мукет каръёсын тупатъям сюресъёс пумысен заказчикъёслэн юанъёссы кылдӥзы. Кылсярысь, Можгаысь Наговицын нимо урамын асфальт эскеронъёсты ӧз ортчы. Воткаын Пугачёв нимо но 1-тӥ Май ульчаосын шекъёсты шараязы. Вераны кулэ, тырмымтэосты дась объектъёсысь гинэ уг шараяло. Ижкарын Ленин нимо урамын ужъёсты йылпумъятозь кыдёкын на, нош эсэпъёслы тупамтэосты али шараязы ни. Вань объектъёсты, кытын тырмымтэос шараямын, подрядчик ас чотаз тупатъялоз Удмуртиысь транспортъя но сюрес возёсъя министерствоын верамзыя, шекъёсты тупатъян подрядчиклы дуно усёз, но соослэн кузязы уз мынэ. Ужъёсты кутсконын ик чурыт куронъёс ӧм ке пуктэ, со ӟечлык сярысь уз сюлмаськы. Озьы сезон пумын выльысь тупатъяно объектъёс кык-куинь гинэ уз луэ, 23 Ирина Шкляр, Удмуртиысь транспортъя но сюрес возёсъя министрлэн воштӥсезМинистерствоын оскыто, шекъёсты палэнтон мултэс дырез уз басьты, угось пусъем радлыкез тӥям понна сюресчиосты бадӟым штрафъёс возьмало. Соин ик коньдонзэс ыштонтэм вылысь подрядчикъёс вань кужымзэс люканы но шекъёссы пумысен малпаськыны кулэ луозы.  Ватсалом, «Кышкыттэм но ӟечлыко автомобиль сюресъёс» йӧскалык ӵектос улсын 2019-тӥ арын Удмуртиын 135,1 иськем сюресъёсты тупатъяны малпало. Со сяна, «Гурт интывылъёсты ялан азинтон» программая 70,9 иськем сюресъёсты тупатъялозы. Ветлонтэм сюресъёсты тупатонъя элькун программая туэ кызь сюресъёслэсь 28 люкетсэс лэсьтозы, ваньмыз – 139 иськем.  Тодэ вайытом, 2020-тӥ арын тупатъяно сюресъёслэсь лыдметсэс куартолэзь пумын шараялозы. Тегъёс: Ижкар Сарапул Удмуртия сюресъёс тупатъянужъёс  